 4 ሚያዝያ 2018 ዝተመሓየሸ 6 ሚያዝያ 2018 ምንጪ ስእሊ, CÍCERO MORAES BBC BRASIL መግለጺ ስእሊ, ብሲሰሮ ሞራስ ዝተደኮነ ዝተቐብእ ምስሊ እቶም ኣብ ቀዳማይ ክፍለ-ዘመን ኣብ ማእከላይ ምብራቕ ዝነበሩ ኣይሁድ ናብ ጽልሚ ዝኸደ ጨጉሪ ርእሲ ሓመዳዊ ሕብሪ ዓይንን ቆርበትን ኔርዎም ካብ ዘመን ናብ ዘመን ስግግር ንግስነት ዘስዓቦ ኣብ ስነ-ጥበብ ይኹን ሃይማኖት እቲ ህቡብ መልክዕ እየሱስ ቀይሕ ጨሓም ንዊሕ ሓመዳይ ጨጉርን ሰማያዊ ሕብሪ ዓይንን ዘለዎ ኮይኑ ጸዲቑ ዋላኳ ኣብዚ እዋንዚ ስእሊ ካብ ምዃን ሓሊፉ ኣብ ዓለም ብልዕሊ ክልተ ሽሕ ሚልዮን ህዝቢ ክርስትያን ዝምለኽ እንተኾነ ባዛዕባ ሓቅነቱ ምዝራብ ግን ኣድላይ ምዃኑ ተመራመርቲ ይዛረቡ ጸሓፍቲ ታሪኽ ከም ዝብልዎ እቲ ናይ ቀደም ዘመን እየሱስ ከምቶም ኣብቲ እዋኑ ዘነበሩ ኣይሁዳውያን ጸሊም ሓጺርን ጸጉሩ ብስርዓት ዘተቐምቀመንዩ ኔሩ እቲ ንምፍላጡ ኣጸጋሚ ኮይኑ ዘሎ ግን እየሱስ ናብ ክርስትና ብኸመይ ከም ዝመእጸን ሓድሽ ኪዳን መጽሓፍ ቅዱስ ውን እንተኾነ ብዛዕባ እየሱስን ተግባራቱን ከምኡውን ወዲ ሰላሳ ዓመታት ኣቢሉ ይኽውን ከምዘነበረን ካብ ምግላጽ ሓሊፉ ካልእ ዝብሎ የሎን ክብል ጸሓፊ ታሪኸ ኣብ ኪንግስ ኮለጅ ለንደን ክፍሊ ሃይማኖትን እምነትን ኒውዘላንዳዊ ፕሮፌሰር ጆን ኢተይለር ኣብታ እየሱስ እንታይ ይመስል ኔሩ? እትብል ሓዳሽ መጽሓፉ ግሊጹ መግለጺ ስእሊ, ንመረዳእታ ሰነድ ቢቢሲ ብ ክኢላ ሪቻርድ ኔቭ ኣብ 2001 ዝቐረበ ምስሊ ጸሓፊ ታሪኽ ዩኒቨርሲቲ ርዮ ዲጄኔሮን ደራሲ መጽሓፍ ሓጺር መባእታ ብዛዕባ ታሪኻዊ የሱስ ፕሮፌሰር ኣንድረ ሊዮናረዶ ቸቪታረስ ብወገኑ እዚ ሕጽረት ኣገዳሲ ዝኾነ መረዳእታታት እምብኣር እቶም ናይ ቀደም ሰዓብቲ የሱስ ንሱ ዝገብሮን ዝኽተሎን እምበር ብዛዕባ ሰብነታዊ ኣቛሙ ዝግደሱ ከምዘይነበሩዩ ዘርኢ ይብል ሽከና ርእሲ 1ይ ክፍለ-ዘመን እቲ ብሕጋዊ ብሪጣንያዊ ናይገጽ ስርሓት ክኢላ ሪቻርድ ናቪድ ኣብ 2001 ብቢቢሲ ዝተፈነወ ሰነዳዊ ትሕዝቶ እምብኣር ነዚ ሓቅነት ኣብ ምርካብ ዝቐረበ እዩ ኔሩ ኣብዚ እዋን ካብቲ እየሱስ ዝነበረሉ ቀዳማይ ክፍለ-ዘመን ነበርቲ ሓደ ቦታ ዝነበሩ ሰለስተ ጥንታውያን ሽክና ርእሲ ከም መርኣያ ቀሪቡ እቲ ልክዕ የሱስ ክኽውን ዝኽእል ገጽ ንምርካብ በቒዑ እቲ ኣስከሬናት ዘመልከቶ ድማ ልክዕ ናይቶም ኣብቲ እዋንቲ ዘነበሩ ኣይሁዳውያን ቅረጺ ዝሓዘ ማለት እቲ ማእከላይ ቁመት 1.6 ሜትሮ ናይ ዝበዝሑ ደቂ-ተባዕትዮ ከብደት ልዕሊ ሓሙሳ ኪሎ ኣቢሉ ይኽውን ምንባሩዩ ምንጪ ስእሊ, Getty Images መግለጺ ስእሊ, ኤውሮጳዊ ገጽታ ዝሓዘ ስእሊ እየሱስ ኣለኩምዶ? 